EN DOKUMENTARSERIE FRA NETFLIX
Intet fanger vores fantasi som en stor kat.
Storslået,
stærk,
dødbringende.
Men når vi kommer tættere på disse undvigende dyr,
opdager vi en anden side af deres liv.
En, som er mere omsorgsfuld,
samarbejdsvillig,
og modstandsdygtig…
…end vi havde forestillet os.
Store katte er mere, end man ser med det blotte øje.
STORE KATTE
For tre måneder siden forlod denne løvinde sin flok
for at føde alene.
Unger er sårbare, især over for andre løver.
Men nu er de lidt større, og hun kan vende tilbage.
At forsørge en voksende familie er ikke let som enlig mor.
Hun skal jage oftere,
så hun må forlade sine unger og tage ud alene.
På den åbne savanne er byttet let at se.
Men det er hun også.
Hun må være tålmodig.
Store katte er mere dødbringende efter mørkets frembrud.
Med et utroligt nattesyn, seks gange bedre end vores…
…har løver en fordel over for byttet.
Hun arbejder alene og skal være tæt på, før hun slår til.
Når hun jager om natten, har løvinden næsten så stor succes som en flok.
Problemet er at holde fast på byttet.
Løver er de største rovdyr på disse sletter.
Hun kan klare en eller to hyæner.
Men en hel klan? Det er anderledes.
Det er ikke kun byttet, der er i fare.
Det er hendes liv.
Men denne løvinde er ikke alene.
Hendes familie har fundet hende.
Med dem ved sin side
er hun uovervindelig.
Hård konkurrence på savannen har tvunget løverne til
at gøre noget ekstraordinært.
De er de eneste store katte, som lever i flok.
Hunnerne jager mest.
Hannens rolle er at forsvare familien.
Så længe de er stærke, bør ungerne være sikre.
Men freden varer aldrig længe i de store kattes verden.
Siden begyndelsen af deres evolution har drab været en livsstil.
For over ti millioner år siden, dybt inde i Asiens skove,
begyndte en ny race rovdyr at dukke op.
I dag giver træleoparden et glimt af,
hvordan de tidlige katte kan have levet.
Den er den mindste af de store katte…
…men den mest adrætte.
Korte, muskuløse ben,
super skarpe kløer…
…roterende ankelled…
…og en hale som modvægt gør dem til så gode klatrere.
Selv aber er ikke sikre.
I forhold til størrelsen
har træleoparden også de længste hjørnetænder af alle katte.
En moderne sabertand.
Med tiden kom store katte ned fra træerne…
…og blev større og endnu stærkere.
Da de udviklede sig og overtog nye verdener,
udviklede hver kat camouflage, som giver en fordel.
Selv den største kan falde ind i baggrunden.
Tigerstriber bliver til sammenfiltret vegetation.
En ensfarvet pels hjælper pumaen med at forsvinde,
selv når der ikke er et gemmested.
Leopardens pletter ligner skyggerne i skovens lysninger…
…så den kan ligge i baghold tæt på.
Men camouflagen hjælper ikke kun under angrebet.
Den hjælper også under forsvar.
En gepardmor gemmer sig med sine små unger.
Kun ti dage gamle. Det er nu, store katte er mest sårbare.
Med øjne, som knap er åbnet, og helt afhængige af mor.
De fleste katte vokser langsomt og udvikler sig med samme hastighed.
Der går omkring ni uger, før de begynder at æde kød…
…seks måneder, før de ikke længere dier…
…og når de er omkring to år,
kan de endelig klare sig alene.
Det er en lang og farlig rejse fra hjælpeløs unge til dødbringende jæger.
Især for den største af alle katte.
Denne fem måneder gamle tigerunge er langt fra fuldt udvokset.
Men hun har allerede lært at jage i sit hjem i skoven.
INDIEN
Hun skal lære at vælge et mål…
…planlægge tilnærmelsen…
…og udføre sit endelige angreb.
Denne gang er offeret bare hendes bror.
At forfølge, slå og kæmpe med hinanden
er en sikker måde at skærpe færdigheder på.
Desuden er det også sjovt at nedlægge sine brødre.
Leg er en vigtig del af udviklingen hos alle store katte.
Men nogle lektier skal læres på den hårde måde.
Denne seks måneder gamle leopardunge tilbringer sin tid med at hænge ud
med mor.
Men når hun tager på jagt…
…er det sikrest for ham at blive.
Men hvad er det sjove ved det?
Det er tid til et lille eventyr.
Ikke den mest selvsikre nedstigning.
Bare springet går godt.
En voksende kat skal presse sig selv til grænsen,
men ikke sigte for højt.
Den afrikanske bøffel.
Et af Afrikas farligste dyr,
som har et ry for at dræbe unger.
En begynderfejl.
Der er ikke tid til at øve sig i jagt.
Han skal lære at gemme sig.
Og løbe for livet.
Et af ni liv er brugt…
…og stadig meget at lære.
Og når mor vender tilbage,
er det tid til en af de hårdeste prøver.
Et vortesvin, der stadig er i live.
En farlig opgave,
men en chance for at øve sig i halsbiddet,
de store kattes dræberbid.
Når ungen ikke kan,
kommer den professionelle.
Kattene lærer ved at kopiere mor.
Når han tager alene ud,
får den unge leopard brug for alle sine evner og sin erfaring.
Derfor tilbringer ungerne så meget tid hos mor.
I Okavango slapper løvinden af med sin flok.
Med rivaliserende løver overalt
er hendes unger sikrest under fars beskyttelse.
Indtil nu
de kun ædt med mor.
I dag æder ungerne med kongen.
Han er meget større tæt på.
Hannerne æder, før hunnerne får lov at komme til.
De er mere tolerante over for unger.
Til en vis grad.
Løvinden gør mest af arbejdet som forælder.
Og far tager den største andel,
så de skal ud på jagt igen.
Flokke kan bestå af over 40 løver.
Så forhold er svære at vedligeholde.
Komplicerede sociale liv har ført til, at løver er de klogeste af de store katte.
Og den ekstra hjernekraft gør dem til et dræberhold.
Under jagten kender hver løvinde sin rolle.
Den tungeste finder et sted at vente.
De lette og hurtige omringer flokken.
Fælden er sat.
Kantspillerne løber med 48 kilometer i timen
og driver byttet mod angrebet.
Hvis én ikke får fat…
…venter en anden.
I løbet af dagen, når flokken jager som et hold,
fordobles deres chance for succes.
Alle får en andel.
Det er et søsterskab med ligestillede.
Og selvom de har temperament…
…holder de sig normalt i skindet.
Flokken er stærkere sammen.
Men endnu engang blander far sig.
Det virker uretfærdigt, men hannerne skal holde sig klar til kamp.
Truslen om invasion nærmer sig.
Fremmede hanner,
som vil overtage flokken…
…og dræbe ungerne.
For at beskytte familien
har far brug for al sin styrke.
BRASILIEN
At forsvare territoriet er afgørende for en kats succes.
Verdens største vådområde ligner ikke et ideelt katteområde.
Men det er hjemsted for verdens største koncentration af jaguarer.
Kraftige og muskuløse, de store kattes pitbulls.
Kilo for kilo
har de stærkere kæber end alle andre.
Det er hans område.
Hanjaguarer markerer deres territorium.
Og de patruljerer på land og i vand.
I modsætning til andre katte
er jaguarer gode svømmere.
Hannerne bevogter ikke kun territoriet for sig selv.
Flere hunner lever der også.
Denne hun er i brunst, og hun har opfanget hans duft.
De parrer sig mange gange de kommende dage…
…og han bliver sandsynligvis far til hendes unger.
Han skal være sikker,
for rivaler leder altid efter en chance for at snige sig ind.
En nabo har overskredet tærsklen.
Jaguarer prøver at undgå slagsmål.
Risikoen for skade er for stor.
Men når parringsrettigheder står på spil, har de intet valg.
Den ubudne gæst sendes væk.
Indtil videre.
Jagten på territorium tvinger store katte ud i ekstremerne.
Amurtigre vandrer i de frosne skove i Sibirien.
Lang, tæt pels beskytter dem mod kulden.
Indiske leoparder lusker rundt i Mumbais baggader.
De jager herreløse hunde og andre husdyr
i ly af natten.
Og en stor kat skalerer endda verdens højeste bjerge.
HIMALAYA - INDIEN
4.000 meter oppe.
Det er koldt.
Luften er tynd.
Terrænet er forræderisk.
Men på én eller anden måde klarer hun-sneleoparden sig.
Korte forben, lange bagben
og en usædvanligt lang hale
giver balance og smidighed i det hårde terræn.
Hun kan nå ti meter i et spring.
Brede fødder med tæt pels fungerer som snesko
og forhindrer hende i at synke ned i snedriverne.
Der er så lidt føde,
at hun må dække et område på 780 kvadratkilometer.
Sneleoparder dækker så store afstande, at de sjældent mødes.
I stedet kommunikerer de gennem duft.
På trods af ekstreme udfordringer for at overleve
har den imponerende hun præsteret at opfostre tre unger.
I næsten to år har de været afhængige af mor.
Nu skal de selv begynde at jage.
Det er ikke nemt her.
Men den unge stenbuk kan give en af ungerne en chance.
At jage i disse højder er risikabelt.
Og stenbukken har lige gjort det sværere.
Mor ser på.
Han skal gøre det selv.
Så tæt på,
men så langt væk.
Det ligner måske en fiasko,
men selv et toprovdyr skal kende sine grænser.
Heroppe kan det redde hans liv.
Snart vil de tre unger være alene,
afhængige af færdighederne, de har lært.
Men én udfordring, de står over for, kan de ikke kontrollere.
Det opvarmende klima tvinger disse kuldetilpassede dyr
længere op i bjergene.
Jo højere de går op, desto mindre plads er der.
Når vildmarken forsvinder,
bringer det store katte i konflikt med mennesker.
Set som en trussel mod både kvæg og os selv…
…jagtet for trofæer og kropsdele…
…bliver store katte forfulgt i hele verden…
…og drevet mod udryddelse.
Men der er håb.
PATAGONIEN - CHILE
Når vi giver de majestætiske dyr lidt plads i vores verden,
kan resultaterne være fantastiske.
For 50 år siden, i disse dale, havde mennesker udslettet mange dyr.
Men siden jagt og landbrug blev forbudt her,
er antallet af guanacoer steget igen.
Og når byttedyr er tilbage…
…følger rovdyrene efter.
Pumaer, også kendt som bjergløver.
Der var engang så få af dem,
at man troede, de levede alene.
Men nu er der flere pumaer her end andre steder i Amerika.
Og de begynder at opføre sig på måder, man aldrig har set før.
Pumaer samles og tolererer hinanden,
selv dem uden for familien.
Og mere overraskende: De deler føden.
Når denne region bliver mere vild,
går pumaer måske tilbage til deres naturlige levevis.
Billedet af store katte som enlige snigmordere udfordres.
Det viser sig, at de er bedre til samarbejde, end vi forestillede os.
Geparden er den hurtigste af alle store katte.
Den er bygget til fart frem for styrke,
men er også den mest skrøbelige.
Men samarbejde…
…gør dem til en formidabel kraft.
Et broderskab.
De koordinerer ikke deres jagt som løver.
Det handler om tal.
De vælger et mål hver.
Så rykker de ind.
Jagten starter.
Mislykkes det for én, finder resten andre muligheder.
Før eller siden
lykkes angrebet.
Og hvis en enkelt gepard har svært ved dræbe en gnu…
…kan kombineret styrke nedlægge den.
Når de samarbejder, bliver store katte mere succesrige jægere.
Men for løver er stærkt samarbejde endnu vigtigere under forsvaret.
Okavango-ungerne er ubekymrede.
De ved ikke, at deres liv vil forandre sig.
Lyden, der indgyder frygt i alle løvefamilier.
De fremmede hanner nærmer sig
og har planer om at overtage flokken.
Hvis det lykkes, vil de ubudne gæster dræbe ungerne,
så hunnerne kommer i brunst igen.
Flokkens hanner forsøger at skræmme dem.
Men de ubudne gæster giver ikke op.
En kamp er uundgåelig.
Løvinderne må føre ungerne væk fra faren.
Men vejen til sikkerhed er blokeret.
Disse katte undgår normalt vand.
Af en god grund.
Men de har intet valg.
De kan ikke vende om.
Den yngste kan ikke følge med.
Bare lidt længere.
Endelig, med mor i spidsen,
er de i sikkerhed.
Men ikke alle var så heldige.
En af flokkens hanner.
Beskyttelsen af ungerne kostede ham livet.
Nu er kun deres far tilbage.
Hvor længe han kan holde fast i sit lederskab, det vil tiden vise.
Men indtil videre er ungerne i sikkerhed…
…og vokser sig stærke med flokkens omsorg og beskyttelse…
…og en far, som vil forsvare dem med sit liv.
Alle store katte fødes ind i et liv fyldt med fare og drama.
Men hvis vi giver dem friheden, som de har brug for…
…så vil de storslåede dyr leve videre.
Tekster af: Mila Tempels